# Ansa ja Oiva

### Wikipedia

Ansa ja Oiva on kirjailija Timo Parvelan luoma henkilöpari. Kaksikko on seikkailut omassa televisiosarjassaan ja kahdessa lastenkirjassa. Heistä on tehty myös äänite, Ansa ja Oiva: Hei Kelaa!

Ansan ja Oivan nimikkosarjaa tuotettiin vuosina 1995–2001 ja alkuvuosina sitä esitettiin Veturi-ohjelman yhteydessä. Ansa (Mari Vainio) oli vaunuemäntä ja Oiva (Ari-Kyösti Seppo) konduktööri. Suosion siivittäminä he lopulta saivat oman televisio-ohjelman, jossa kaksikko perusti tv-aseman, jonka lähetyksiin kuului muun muassa Nukkesairaala. Jaksoja kertyi lähes 300 kunnes sarja lopetettiin Ylen televisiouudistuksen myötä. Vuosien varrella ohjaajina toimi Timo Lehtinen, Jusa Peltonen ja Mikko Ylöstalo.

Timo Parvela on kirjoittanut kaksi Ansa ja Oiva -kirjaa. Ensimmäinen, Ansa ja Oiva, ilmestyi vuonna 1999. Kirjan alussa kaupunkielämään kyllästynyt kaksikko päättää muuttaa maalle. Siellä he aloittavat maanviljelyn viljelemällä karjalanpiirakoita, sokeria ja muita hyödyllisiä eineksiä. Kirja oli Finlandia-palkintoehdokas vuonna 1999. Toinen kirja, Ansa ja Oiva suurkaupungissa, julkaistiin vuonna 2000. Ansa ja Oiva muuttavat maaseudulta kaupunkiin kerrostaloasuntoon ja yrittävät sopeutua kaupunkielämän vaatimuksiin.

Ansa ja Oiva: Hei Kelaa! on Edel Recordsin vuonna 2001 tuottama äänite, jossa Mari Vainio ja Ari-Kyösti Seppo laulavat Timo Parvelan ja Pentti Rasinkankaan sanoittamia ja Rasinkankaan säveltämiä lauluja.

Haettu osoitteesta http://fi.wikipedia.org../../../a/n/s/Ansa_ja_Oiva_1fbb.html

Luokat: Lastenohjelmat | Lastenkirjat

##### Views

- Artikkeli
- Keskustelu
- Nykyinen versio

##### Etsi